ด้านกระทรวงเกษตรฯ ในช่วงบ่ายวันเดียวกัน นายสมศักดิ์ เทพสุทิน รมว.กระทรวงเกษตรฯ นายเนวิน ชิดชอบ รมช.กระทรวงเกษตรฯ นายบรรพต หงษ์ทอง ปลัดกระทรวงเกษตรฯ และนายยุคล ลิ้มแหลมทอง อธิบดีกรมปศุสัตว์ ร่วมกันแถลงข่าวสถานการณ์โรคระบาดไก่ เปิดเผยผลการตรวจตัวอย่างชิ้นส่วนเนื้อไก่ทั่วประเทศจำนวน 1 แสนตัวอย่าง พบว่ามีชิ้นส่วนที่มีการติดเชื้อไข้หวัดนกชนิด H5 แต่ไม่สามารถระบุว่าเป็น N ชนิดใด จำนวน 1 ตัวอย่างในฟาร์มไก่ไข่ที่ อ.บางปลาม้า จ.สุพรรณบุรี เลี้ยงไก่ไข่ทั้งสิ้น จำนวน 6 หมื่นตัว ซึ่งทำลายไก่ทั้งหมดแล้ว นับเป็นครั้งแรกที่พบเชื้อไข้หวัดนกในประเทศไทย